  Майя Бывальцева Удмуртиысь куинез выпускникъёс кык тодметъёсъя огъя кун экзаменъёсын 100 балл басьтӥзы. Со сярысь элькун тӧролэн но кивалтэтлэн пресс-службазы ивортӥз. Огъя кун экзаменъёсты сётонлэн валтӥсь люкетэзлы йылпумъянъёсъя 62 выпускникъёс одӥг тодметъя 100 балл басьтӥзы. Куинез соос пӧлысь кык тодметъёсъя вылӥ баллъёс люказы. Ижкарысь Арина Кузнецова ӟуч кылъя но биологияя усто тодонлыкъёссэ возьматӥз, Софья Шпагина – ӟуч кылъя но химияя. Кыкназы «Школа-30» естественно-гуманитарной лицейын дышетскизы. Воткаысь А. С. Макаренко нимо 22 номеро шор ёзо школаын дышетскем Виталий Зорин ӟуч кылъя но информатикая 100 балл басьтӥз. Удмуртиын вылӥ баллъёс тужгес трос луизы ӟуч кылъя экзаменын – 17 адямилэн, химияя – 14, информатикая – 11 Огъя кун экзаменъёсты сётон вакытлэн валтӥсь люкетэз 31-тӥ куартолэзе кутскиз. Эшшо резерв но ватсаса нуналъёс чакламын на. Туэ экзаменъёсты вылӥ дышетсконниосы пырын малпась 6 сюрс 500 пала пиналъёс сётӥзы.  Тодэ вайытом, кылем арын Дэри ёросысь Италмас черкогуртысь Элькун лицей-интернатын дышетскись Ольга Шишкина ӟуч кылъя но информатикая экзаменъёсын 100 балл басьтӥз. Оглом 60 пиналъёс вылӥ баллъёс люказы вал.  Тегъёс: Ижкар Удмуртия ЕГЭ экзамен пиналъёс Вотка  